Bajarê Orebro ya Swedî  û bajarê Frîbourgî yê Swîsre de kurdîtanijî û dostanê ci bi çalakîyan Kopmloya Mîyanneteweyî û tecrîdê Îmrali prostesto kerdî.
OREBRO
Bajarê Orebro ya Swedî  de rayberîya Însîyatîfê Cinîyan de xeylê kesî meydanê bajarî de ameyî pêser. Qiseykerdişan de  bale ancîya muhîmîya Ocalanî ser û ame vatene ke sey hetê merdimî, hetê hêrsbîyaya ya kurdan zî hêzên o. Heme dinya no wextê têkoşînê Kobanê, Amed, Nisêbîn û çar leteyê Kurdîstanî ra zana. Vernî de CPT ganî dezgehê mîyanneteweyî vera tecrîdî wazîfeyêxo bîyarî ca. Şarê kurdî do heta azadîya Ocalanî çalakîyan de bo.
FRÎBOURG
Bi eynî waştişî bajarê Frîbourgî yê Swîsre de kurdîstanijî û dostanê ci bi rayîrraşîyayîşêko meşaleyîn komplo û tecrîdê Îmrali şermezar kerdî.
Çalakvanî bi pankartê‘‘ Ocalanî rê azadî, Kurdîstanî rê statu‘ û posteranê Ocalanî ya merkezê bajarî de çalakîyêk viraşt û bi slogananê ‘Tirkîyaya Terorîst,  Erdogano qetilkar‘ eleqa ant tecrîd û polîtîkaya hêrişkarî Tirkîya ser.
Qiseykerdişan de bêvengîya welatanê Ewropa rê hêrsê kurdan ardiya ziwan û ame vatene ke heta azadîya Ocalanî  ê do çalakîyan rê dewam bikerî.
